ศึกษาธิการยกเครื่องทำงบประมาณ 64 รูปแบบใหม่
ณัฏฐพล มอบ อนุชา เกาะติดทุกสัปดาห์  ชี้คูปองครูมีเท่าที่จำเป็น,นายณัฏฐพล ทีปสุวรรณ รมว.ศึกษาธิการ เปิดเผยภายหลังการประชุมหารือเรื่องการจัดเตรียมงบประมาณปี 2564 ของกระทรวงศึกษาธิการ (ศธ.) ร่วมกับฝ่ายจัดทำงบประมาณขององค์กรหลัก ศธ. ว่า ตนได้สร้างความเข้าใจกับหน่วยงานในการจัดเตรียมงบประมาณให้สอดรับกับนโยบายรัฐบาล และนโยบายของ ศธ.ที่สำคัญเป็นการป้องกันปัญหาเรื่องความซ้ำซ้อนของการใช้งบประมาณ เพราะบางเรื่องสามารถบริหารจัดการงบประมาณร่วมกันระหว่างหน่วยงานได้ ทั้งนี้เราจะไม่ทำงบประมาณเหมือนกับที่ผ่านมา คือ การให้หน่วยงานในพื้นที่เป็นผู้เสนอความต้องการเข้ามาและส่วนกลางจะสนับสนุนลงไปให้ แต่การจัดทำงบประมาณปี 2564 นี้ จะต้องมีการวางแผนในการสนับสนุนเรื่องต่างๆ ที่เข้มข้น ไม่ว่าจะเป็นการพัฒนาครูและบุคลากรทางการศึกษา ที่จะต้องทำให้ตรงตามเป้าหมายที่ ศธ.วางไว้ เช่น เรื่องภาษาอังกฤษ ทักษะความเข้าใจและใช้เทคโนโลยีดิจิทัล (Digital literacy) เป็นต้น,งบประมาณปี 2564 จะต้องมีความเหมาะสม ซึ่งผมต้องการให้ทุกๆ เรื่องที่แต่ละองค์กรหลักของ ศธ.จะขับเคลื่อนมีความชัดเจนก่อน ทั้งเรื่องเวลาในการดำเนินงาน อุปกรณ์ จำนวนเงินที่จะใช้ เพื่อที่จะอธิบายกับสำนักงบประมาณ ซึ่งส่วนตัวคิดว่างบประมาณปี 2564 คงต้องเพิ่มขึ้นจากเดิม นอกจากนี้ ผมยังได้มอบหมายให้นายอนุชา บูรพชัยศรี เลขานุการ รมว.ศธ.เป็นที่ปรึกษาในการขับเคลื่อนการจัดทำงบประมาณปี 2564 ซึ่งจะมีการติดตามความคืบหน้า รวมทั้งปัญหา อุปสรรคต่างๆในการจัดทำงบประมาณรูปแบบใหม่นี้ทุกสัปดาห์ รมว.ศธ.กล่าว,รมว.ศธ. กล่าวด้วยว่า สำหรับเรื่องงบประมาณที่จะใช้ในเรื่องการอบรมพัฒนาครูนั้น ตนมองว่าเมื่อ ศธ.นำระบบอินเตอร์เน็ตมาใช้ให้ครอบคลุมทุกโรงเรียนได้แล้ว การอบรมครูก็จะเปลี่ยนจากการที่อบรมในโรงแรมมาอบรมที่โรงเรียนที่มีศักยภาพแทน ซึ่งครูก็ไม่ต้องเดินทางและไม่เสียเวลา สามารถอบรมในช่วงนอกเวลาราชการได้ ตนคิดว่าน่าจะได้ประโยชน์กับครูมากยิ่งขึ้น และมั่นใจว่าการอบรมครูในอนาคตจะมีความเข้มข้นมากขึ้น ใช้เวลาน้อยลง ครูสะดวกและได้รับความรู้ตรงกับแนวทางของศตวรรษที่ 21 สำหรับเรื่องโครงการพัฒนาครูรูปแบบครบวงจร หรือคูปองครู ก็ยังคงมีอยู่ในสัดส่วนที่มีความจำเป็น โดยเรื่องนี้จะถูกกำหนดให้เกี่ยวโยงกับการเลื่อนวิทยฐานะของครูด้วย ซึ่งรูปแบบในการดำเนินการเรื่องนี้จะทำให้ครูมีความคล่องตัวและมีความสะดวกในการเลื่อนวิทยฐานะมากยิ่งขึ้น.
นายณัฏฐพล ทีปสุวรรณ รมว.ศึกษาธิการ เปิดเผยภายหลังการประชุมหารือเรื่องการจัดเตรียมงบประมาณปี 2564 ของกระทรวงศึกษาธิการ (ศธ.) ร่วมกับฝ่ายจัดทำงบประมาณขององค์กรหลัก ศธ. 
ณัฏฐพล ทีปสุวรรณ,งบประมาณ,อนุชา บูรพชัยศรี,ศึกษาธิการ,คูปองครู,พัฒนาครูรูปแบบครบวงจร,การศึกษา